Odense Adresse-Contoirs Efterretninger, 1840-08-03
Stænderforsamlingen i Roeskilde. J femte Møde fremlagde den Kongel. Commissarius Udkast til en Placat, hvorved det forbydes Kjøbmænd paa Jsland, paa samme Handelsplads at have meer end eet Udsalgssted. J Anledning heraf nedsattes en Committee, bestaaende af Johnson, Tillisch og Hvidt. Dernæst meddeelte Commissarius Stænderforsamlingen Underretning om et gjort Forslag ang. Rekiavigs Jndlemmelse under de danske Kjøbstæders Brandforsikkring m.m., hvorved Forsamlingen foranledigedes til at nedsætte Committee til Forslagets Overveielse, bestaaende af Johnson, Steenfeldt, og Svane. Paa lignende Maade fandt fra den Kongel. Commissarius en Meddelelse til Stænderne Sted ang. Udvidelse, til Bornholm af Forordn. ang. Amtstueoppebørseler m.v.; Committee, Olivarius, Rasch og Wegener. - J sjette Møde anmeldte Præsidenten følgende Privatandragender: 1) Cancellieraad Haastrup: Andragende fra Rønninge m. fl. Sogne, Veiarbeidet angaaende. 2) Capitain Rasch: "Andragende fra endeel Gaardeiere paa Bornholm om at samtlige Bøndergaarde der paa Øen maae blive lige pligtige til Frireiser. 3) Procurator Olivarius: "Forslag om at der paa Bornholm maatte paabydes de for Sjælland gjældende Terminer. 4) Agent Bruun: "Andragende fra Kjøbmand Jacobsen i Assens om nogle Forandringer i Toldtariffen. 5 Samme: "Petition fra nogle Borgere i Assens om Skattebevillingsret for Stænderne. - J Stændertidendens No. 30 læses Begyndelsen af Prof. Bangs Andragende om Modisicationer i Provindsialstændernes Jnstitutioner. De ønskede Modificationer bestaae i: A. At de tvende danske Stænderforsamlinger bleve forenede til Een. B. At Valgbarheden til at være Medlem i Stændernes Forsamling ei knyttes til andre Betingelser, end de almindelige personlige Qvalificationer: at den Valgte har et uplettet Rygte og fuld Myndighed over sin Formue (efr. Frdn. 15 Mai 1831, 3 og 5), har opholdt sig i fulde 5 Aar i Kongens europæiske Lande, har opnaaet en Alder af 30 Aar, og ikke staaer i saadant Tjenesteforhold til en fremmed Stat, som medfører, at han ei i det Væsentlige kan ansees for dansk Borger, eiheller i de i Frdn. 15 Mai 1834, 4 nævnte høieste Embedsforhold; ligesom den af Kongen udnævnte Valgdirecteur ei skal kunne vælges i den Valgforsamling, som han selv styrer. Den foreslaaede Udvidelse af Valgbarheden gaaer fremdeles ud paa, at de mosaiske Troesbekjendere ikke længere skulle være udelukkede fra at kunne vælges til Stænderdeputerede. C. At det tilstædes samtlige ordinerede Geistlige at vælge 1 Deputerede, tvende for Bestifterne og tvende for Nørrejylland, og at det indrømmes Kjøbenhavns UniversitetsLærere at vælge een Deputeret. D. At alle valgbare kongelige Embedsmænd skulle kunne modtage det paa dem faldne Valg, uden at behøve at erhverve Regjeringens specielle Tilladelse, idet Regjeringen, forsaavidt fornødent gjøres, vilde lade constituere en Anden til at udføre Embedsmandens Forretninger, medens han er fraværende ved Stænderforsamlingen. E. At der blev bestemt en vis ordinair Varighedstermin for hver sammentrædende Stænderforsamling, som vel passende kunde fastsættes til 3 Maaneder, og ligeledes til en vis Tid af Aaret, paa hvilken Forsamlingen hvert andet Aar blev at sammenkalde, hvilken Tid, under Forudsætning af een Stænderforsamling, og med Hensyn til, at Communicationen mellem Provindserne om Vinteren oftere standser ved Jisgang, synes at kunne fastsættes til Slutningen af Marts Maaned eller Begyndelsen af April. F. At Forhandlingerne føres offentligen, som tidligere af den ærede Forsamling er indstillet, dog saaledes at der ansættes Hurtigskrivere i Forsamlingen, og at en officiel Stænder gere tidende, som leveres til lav Priis, uopholdeligen meddeler en fuldstændig og sanddru Fremstilling af det Passerede. G. At der indrømmes Stænderforsamlingen at medvirke til en heldig Finantsadministration, ved at afgive Betænkning over et almindeligt samme forelagt Budget og ved at controllere Overholdelsen af det til Lov ophøiede Budget, ved en Revision af de aflagte Statsregnskaber. J Venhold til det Anførte, indstillede Proponenten: "at der maa blive foretaget en Revision af de nu gjeldende Anordninger om de raadgivende Provindsialstænder i Danmark, og samme undergivne de til Stænderinstitutionens naturlige Udvikling: sigtende Modificationer, som ovenfor ere foreslaaede, saaledes at de nye Bestemmelser i Overeensstemmelse med Forordn. 15 Mai 1834 in sine kunne blive forelagte den næste Stænderforsamling til Betænkning.